પાલનપુર શહેરમાં શાળાના ભૂલકાઓને શાળામાં લઈ જવા તેમજ લાવવા માટે ખાનગી વાહનોનો ઉપયોગ થઈ રહ્યો છે તેમાં કેટલાક રજીસ્ટ્રેશન વિનાના ખાનગી વાહનોમાં પણ ભૂલકાઓને ઘેટા-બકરાની જેમ ભરીને જીવના જોખમે વાહન ચાલકો મુસાફરી કરાવી રહ્યા છે પરંતુ આ બાબતે તંત્રની લાપરવાહીના પરીણામે ભૂલકાઓના જીવ જોખમમાં જણાતા સંદેશ દ્વારા આ બાબતે પ્રસિધ્ધ કરાયેલા અહેવાલને પગલે તંત્ર સફાળુ જાગી ઉઠયુ હતુ અને આજે રજીસ્ટ્રેશન વિનાના વાહનોને પોલીસ દ્વારા ડીટેઈન કરી દંડકીય કાર્યવાહી હાથ ધરાતાં રજીસ્ટ્રેશન વિનાના વાહનો તેમજ પરમીટ ઉપરાંતના બાળકોને ભરીને મુસાફરી કરાવતા વાહન ચાલકોમાં ફફડાટ વ્યાપી ગયો છે.